Alexander Feldman

Alexander Wilhelm von Feldmann (venepäraselt Aleksandr Ivanovitš; 25. mai (vkj)/ 6. juuni 1790 Selja mõis, Haljala kihelkond, Virumaa – 31. august (vkj)/ 12. september 1861 Osnakka, Peterhofi maakond) oli Venemaa keisririigi sõjaväelane, insenerkindral ja kindraladjutant.

Ta on pärit Eestimaa rüütelkonnast. Ta alustas teenistust 9. oktoobril 1806, kui ta määrati 2. klassi konduktoriks Tallinna Insenerikomando juurde. 14. septembril 1810 lõpetas ta Peterburi inseneriväe ohvitseride kooli, sai alamporutšiku auastme ning asus tööle Keiserliku kaardidepoo ohvitserina. Aastal 1812 sai temast Peterburi inseneriväe ohvitseride kooli joonestamise ja fortifikatsiooni õpetaja.

Aastatel 1813–1814 osales ta Leipzigi lahingus ja lahingus Magdeburgi all.

Välislingid
Erik-Amburger-Datenbank. Ausländer im vorrevolutionären Russland

Baltisaksa sõjaväelased
Napoleoni sõdade Venemaa sõjaväelased
Venemaa keisririigi kindralid
Sõjaväeinsenerid
Sündinud 1790
Surnud 1861